
‘‘యథార్థ సంఘటనలు చూపిస్తూ, ఓ సెన్సిటివ్ సబ్జెక్టును రామ్గోపాల్వర్మగారు చాలా బాగా డీల్ చేశారు. ఆయన తప్ప ఈ సబ్జెక్టును హ్యాండిల్ చేయగల మరో డైరెక్టర్ మన దేశంలో లేరు’’ అని చెప్పారు దాసరి కిరణ్కుమార్. రామదూత క్రియేషన్స్ పతాకంపై రామ్గోపాల్వర్మ దర్శకత్వంలో ఆయన నిర్మించిన చిత్రం ‘వంగవీటి’. రెండో వారంలోనూ విజయవంతంగా ప్రదర్శితమవుతోన్న ఈ సినిమా గురించి సోమవారం సంస్థ కార్యాలయంలో మాట్లాడారు కిరణ్కుమార్. ‘‘ఈ సినిమా మొదలుపెట్టినప్పట్నించీ విడుదలయ్యే దాకా చాలా సమస్యలు ఎదురయ్యాయి. అసలు ‘వంగవీటి’ అనే టైటిల్ను రిజిస్టర్ చేయడానికి తెలుగు ఫిల్మ్చాంబర్ ఒప్పుకోకపోవడం ఇప్పటికీ నాకు అర్థంకాని విషయమే. తెలంగాణ ఫిల్మ్చాంబర్ వాళ్లు ఎలాంటి అభ్యంతరం తెలపకుండా రిజిస్టర్ చేశారు. ఆ తర్వాత కొంతమంది ఈ సినిమాపై కోర్టులో కేసులు వేస్తే, ఇంకొంతమంది సెన్సార్ బోర్డుకు ఫిర్యాదులు చేశారు. వాటి నుంచి బయటపడ్డాం. విజయవాడలో ఆడియో వేడుక నిర్వహించాలనుకుంటే అనుమతి లభించలేదు. కె.ఎల్. యూనివర్శిటీ వాళ్లు ముందుకొచ్చారు కాబట్టి వాళ్ల గ్రౌండ్లో దాన్ని నిర్వహించాం. ఇలా అడుగడుగునా ఎదురైనా ఆటంకాల్ని అధిగమించి సినిమాను విడుదల చేశాం. విడుదల సమయంలో థియేటర్ల వద్ద ఎలాంటి గొడవలు జరగకుండా ఆంధ్రప్రదేశ పోలీసులు అందించిన సహకారం మరవలేనిది. ఎలాంటి ఫైనాన్స తీసుకోకుండా కేవలం నా సొంత డబ్బులతోనే తీశాను. డబ్బుపెట్టి సమస్యలు కొనితెచ్చుకోవాలని ఎవరూ అనుకోరు. ఇప్పటికీ చాలా చోట్ల హౌస్ఫుల్ కలెక్షన్లు ఉండటంతో మా కష్టానికి తగిన ఫలితం లభించినట్లయింది. రంగా మరణానంతరం ఆయన గురించీ, అప్పట్లో విజయవాడలో జరిగిన సంఘటనల గురించీ మాట్లాడుకుంటూ వస్తున్నాం తప్పితే, ఆ చరిత్రను సినిమాగా తియ్యడానికి ఎవరూ ముందుకు రాలేదు. ఆ ధైర్యం మేం చేశాం. చలసాని వెంకటరత్నం మరణం నుంచి రంగా మరణం దాకా విజయవాడలో జరిగిన సంఘటనలతో ఈ సినిమా తీశాం. వాస్తవాన్ని వక్రీకరించామని కొంతమంది చేస్తున్న ఆరోపణల్లో నిజం లేదు. వంగవీటి రాధాను రాబినహుడ్లాగా చూపించి, రంగాను ఆ స్థాయిలో చూపించలేదనే ఫిర్యాదు ఉంది. దాన్ని ఒప్పుకుంటాను. ఉద్దేశపూర్వకంగా రంగా ఎవర్నీ చంపలేదనీ, పరిస్థితుల ప్రభావం వల్లే ఆయన హత్యలు చేయాల్సి వచ్చిందనీ చూపించాం. నూరు శాతం జరిగింది జరిగినట్లు తియ్యడం ఎవరికీ సాధ్యంకాదు. రంగా హత్యకు గురై ఇన్నేళ్లయినా, హంతకులెవరనేది ఎవరూ చెప్పలేకపోయారు. సుప్రీంకోర్టులోనూ తేలలేదు. అలాంటప్పుడు ఆయన హంతకులెవరనే విషయం చెప్పడానికి మేమెవరం? అందుకే ఆ విషయాన్ని ప్రేక్షకులకే వదిలేశాం. సినిమా విడుదలయ్యాక రాధా, రంగా, నెహ్రూ అభిమానులు సినిమాను మెచ్చుకున్నారే కానీ బాగా లేదని ఎవరూ అనలేదు అన్నారు’’ అని ఆయన వివరించారు.

‘‘yathaartha sanghatanalu chuupistuu, oo sensitive sabjektunu ramgopalvarmagaru chala baga deal chesaru. aayana tappa ee sabjektunu handill cheyagala maro director mana desamlo leru’’ ani cheppaaru dasari kirankumar. ramaduta criations pataakampai ramgopalvarma darsakatvamlo aayana nirminchina chitram ‘vangaveeti’. rendo vaaramloonuu vijayavantamgaa pradarsitamavutonna ee sinima gurinchi somavaram samstha kaaryaalayamlo matladaru kirankumar. ‘‘ee sinima modalupettinappatni vidudalayye daka chala samasyalu edurayyaayi. asalu ‘vangaveeti’ ane taitilnu resister cheyadaaniki telugu filmchamber oppukokapovadam ippatikee naaku ardhamkaani vishayame. telamgaana filmchamber vaallu elanti abhyantaram telapakunda resister chesaru. aa tarvaata kontamandi ee cinemapai kortulo kesulu veste, inkontamandi sensar borduku firyaadulu chesaru. vaati nunchi bayatapaddam. vijayavaadalo audio veduka nirvahinchaalanukunte anumati labhinchaledu. ke.el. university vaallu mundukochaaru kabatti vaalla groundlo daanni nirvahinchaam. ilaa adugaduguna edurainaa aatamkaalni adhigaminchi sinimaanu vidudala chesham. vidudala samayamlo theaterla vadda elanti godavalu jaragakunda aandhrapradesha poliisulu andinchina sahakaaram maravalenidi. elanti finansa teesukokunda kevalam naa sonta dabbulathone teesaanu. dabbupetti samasyalu konitechukovalani evaruu anukoru. ippatikee chala chotla housful kalekshanlu undatamtho maa kashtaniki tagina phalitam labhinchinatlayindi. rangaa maranaanantaram aayana gurinchi, appatlo vijayavaadalo jarigina sanghatanala gurinchi matladukuntu vastunnam tappite, aa charitranu sinimaga tiyyadaaniki evaruu munduku raledu. aa dhairyam mem chesham. chalasani venkataratnam maranam nunchi rangaa maranam daka vijayavaadalo jarigina sanghatanalatho ee sinima teesaam. vaastavaanni vakreekarinchaamani kontamandi chestunna aaropanallo nijam ledu. vangaveeti raadhaanu rabinahudlaga chuupinchi, rangaanu aa sthaayilo choopinchaledane firyaadu undi. daanni oppukuntaanu. uddesapurvakamgaa rangaa evarni champaledanee, paristhitula prabhaavam valle aayana hatyalu cheyalsi vachindanii chupincham. nooru saatam jarigindi jariginatlu tiyyadam evariki saadhyamkaadu. rangaa hatyaku gurai innellayina, hantakulevaranedi evaruu cheppalekapoyaru. supreenkortulonu telaledu. alantappudu aayana hantakulevarane vishayam cheppadaaniki memevaram? anduke aa vishayaanni prekshakulake vadilesam. sinima vidudalayyaaka radha, rangaa, nehroo abhimaanulu sinimaanu mechukunnare cony baga ledani evaruu analedu annaru’’ ani aayana vivarinchaaru.